title: A Tanács (EU) 2017/904 végrehajtási rendelete (2017. május 29.) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikke (2) bekezdésének végrehajtásáról

text:
               29.5.2017

               HU

               Az Európai Unió Hivatalos Lapja

               LI 138/1

         A TANÁCS (EU) 2017/904 VÉGREHAJTÁSI RENDELETE
   (2017. május 29.)
   a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikke (2) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1183/2005/EK tanácsi rendeletre (1) és különösen annak 9. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. július 18-án elfogadta az 1183/2005/EK rendeletet.

               (2)

               A Kongói Demokratikus Köztársaságban (KDK) a választási folyamat akadályozására és az ahhoz kapcsolódó emberijog-sértésekre válaszul a Tanács 2016. december 12-én elfogadta az (EU) 2016/2230 rendeletet (2). A Tanács a 2017. március 6-án elfogadott következtetéseiben mély aggodalmának adott hangot a KDK-ban a 2016. december 31-i inkluzív politikai megállapodás végrehajtásának elakadása nyomán kialakult politikai helyzet, valamint az ország több, aránytalan erőszak által sújtott régiójában fennálló biztonsági helyzet miatt.

               (3)

               A KDK-ban fennálló helyzet súlyosságára való tekintettel további kilenc személyt fel kell venni a korlátozó intézkedések hatálya alá tartozó személyeknek és szervezeteknek az 1183/2005/EK rendelet Ia. mellékletében foglalt jegyzékébe.

               (3)

               Az 1183/2005/EK rendelet Ia. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   Az 1183/2005/EK rendelet Ia. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 29-én.

            a Tanács részéről

            az elnök

         C. CARDONA

      (1)  HL L 193., 2005.7.23., 1. o.

      (2)  A Tanács (EU) 2016/2230 rendelete (2016. december 12.) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet módosításáról (HL L 336., 2016.12.12., 1. o.).

      MELLÉKLET
      A korlátozó intézkedések hatálya alá tartozó személyeknek és szervezeteknek az 1183/2005/EK rendelet Ia. mellékletében foglalt jegyzéke a következő kilenc személlyel egészül ki:
      A.   Személyek

                     Név

                     Azonosító adatok

                     A jegyzékbe vétel okai

                     A jegyzékbe vétel dátuma

                     „8.

                     Evariste Boshab korábbi miniszterelnök-helyettes, valamint biztonsági és belügyminiszter

                     Más néven: Evariste Boshab Mabub Ma Bileng
                     Születési idő: 1956.1.12.;
                     születési hely: Tete Kalamba (KDK). Diplomata-útlevél száma: DP 0000003 (érvényes:
                     2015.12.21-től2020.12.20-ig);
                     schengeni vízuma 2017.1.5-én lejárt.
                     Kongói demokratikus köztársasági állampolgár.

                     Miniszterelnök-helyettesként, valamint biztonsági és belügyminiszterként 2014 decemberétől 2016 decemberéig hivatalosan Evariste Boshab felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte őt aktivisták és az ellenzék tagjainak letartóztatásáért, valamint aránytalan erőszak alkalmazásáért, a 2016 szeptembere és decembere között a kinshasai tüntetésekre válaszul foganatosított intézkedéseket is ideértve, amelyek során a biztonsági szolgálatok nagyszámú polgári személy halálát vagy sérülését okozták. Következésképpen Evariste Boshab olyan cselekmények tervezésében, irányításában és elkövetésében vett részt a KDK-ban, amelyek az emberi jogok súlyos megsértésének minősülnek.

                     2017.5.29.

                     9.

                     Gédéon Kyungu Mutanga

                     Születési idő: 1974 körül, Tanganyika tartományban.
                     Kongói demokratikus köztársasági állampolgár.

                     A Bakata Katanga milícia vezetőjeként Gédéon Kyungu Mutanga 2011 és 2016 között súlyos emberi jogi jogsértések és háborús bűnök, így például polgári személyek elleni gyilkosságok és támadások elkövetésében vett részt, elsősorban Katanga tartomány vidéki területein.
                     Gédéon Kyungu Mutanga jelenleg egy olyan fegyveres csoport vezetője, amely emberi jogi jogsértéseket követ el Kasai tartományban, és kormányzati erőket segít emberi jogi jogsértések elkövetésében. Következésképpen Gédéon Kyungu Mutanga olyan cselekmények tervezésében, irányításában és elkövetésében vesz részt a KDK-ban, amelyek az emberi jogok súlyos megsértésének minősülnek.

                     2017.5.29.

                     10.

                     Alex Kande Mupompa, Közép-Kasai kormányzója

                     Más néven: Alexandre Kande Mupomba; Kande-Mupompa.
                     Születési idő: 1950.9.23.;
                     születési hely: Kananga (KDK).
                     Kongói demokratikus köztársasági útlevelének száma: OP 0024910 (érvényes: 2016.3.21-től2021.3.20-ig).
                     Lakcíme: Messidorlaan 217/25, 1180 Uccle, Belgium.
                     Kongói demokratikus köztársasági és belga állampolgár.

                     Közép-Kasai kormányzójaként Alex Kande Mupompát 2016 óta felelősség terheli a biztonsági erők és a kongói nemzeti rendőrség által Közép-Kasaiban jelenleg is alkalmazott aránytalan erőszakért, erőszakos elnyomásért és az általuk elkövetett, bírósági eljárás nélküli kivégzésekért, és azon belül is többek között a Kamiuna Nsapu milícia tagjai, illetve polgári személyek ellen 2017 februárjában a közép-kasai Mwanza Lombában állítólagosan elkövetett, bírósági eljárás nélküli kivégzésekért.
                     Következésképpen Alex Kande Mupompa olyan cselekmények tervezésében, irányításában és elkövetésében vett részt a KDK-ban, amelyek az emberi jogok súlyos megsértésének minősülnek.

                     2017.5.29.

                     11.

                     Jean-Claude Kazembe Musonda, Felső-Katanga korábbi kormányzója

                     Születési idő: 1963.5.17.;
                     születési hely: Kashobwe (KDK);
                     kongói demokratikus köztársasági állampolgár.

                     2017 áprilisáig Felső-Katanga kormányzójaként Jean-Claude Kazembe Musondát felelősség terhelte a biztonsági erők és a kongói nemzeti rendőrség által Felső-Katangában alkalmazott aránytalan erőszakért és erőszakos elnyomásért, a 2016. december 15. és 31. közötti időszakban is, amikor is a biztonsági erők – és azok részeként a kongói nemzeti rendőrség rendőrei – által a lubumbashi tüntetésekre válaszul alkalmazott halált okozó erőszak eredményeként 12 polgári személy életét vesztette, 64 polgári személy pedig megsebesült.
                     Következésképpen Jean-Claude Kazembe Musonda olyan cselekmények tervezésében, irányításában és elkövetésében vett részt a KDK-ban, amelyek az emberi jogok súlyos megsértésének minősülnek.

                     2017.5.29.

                     12.

                     Lambert Mende hírközlési és médiaügyi miniszter, kormányszóvivő

                     Más néven: Lambert Mende Omalanga
                     Születési idő: 1953.2.11.;
                     születési hely: Okolo (KDK).
                     Diplomata-útlevél száma: DB0001939 (kiállítás dátuma: 2017.5.4., lejár: 2022.5.3.-án);
                     kongói demokratikus köztársasági állampolgár.

                     2008-tól kezdődően hírközlési és médiaügyi miniszterként Lambert Mendét felelősség terheli a KDK-ban alkalmazott elnyomó médiapolitikáért, amely sérti a véleménynyilvánítás és a tájékozódás szabadságát, valamint akadályozza a kongói demokratikus köztársasági választások útjában álló problémák konszenzusos és békés megoldását. 2016. november 12-én Lambert Mende rendeletet fogadott el, amelyben korlátozta a külföldi médiaorgánumok számára a KDK-ban való műsorszolgáltatás lehetőségét.
                     A 2016. december 31-én az elnöki többség és az ellenzéki pártok között létrejött politikai megállapodást megsértve 2017. májusi állás szerint több médiaorgánum továbbra sem folytathatja a műsorszolgáltatást az országban.
                     Következésképpen hírközlési és médiaügyi miniszteri minőségében Lambert Mendét felelősség terheli a kongói demokratikus köztársasági választások útjában álló problémák konszenzusos és békés megoldásának akadályozásáért, ami többek között erőszakos cselekményekkel, elnyomással, illetve erőszak szításával, vagy azáltal valósul meg, hogy aláássák a jogállamiságot.

                     2017.5.29.

                     13.

                     Muhindo Akili Mundos, az FARDC 31. dandárjának parancsnoka

                     Más néven: Charles Muhindo Akili Mundos; Charles Muhindo Akilimani Mundos.
                     Születési idő: 1972.11.10.;
                     születési hely: Kirotse (KDK).
                     Katonai személyazonosító igazolványának száma: 1-72-96-80384-52.
                     Kongói demokratikus köztársasági állampolgár.

                     Muhindo Akili Mundos a Sukola I. művelet FARDC-parancsnoka volt, és e minőségében felelősség terheli a 2014 augusztusa és 2015 júniusa között az ADF ellen folytatott katonai műveletekért. Muhindo Akili Mundos egy helyi fegyveres csoporttól korábbi harcosokat toborzott és fegyverzett fel, hogy azok részt vehessenek a 2014 októberétől elkövetett, bírósági eljárás nélküli kivégzésekben és mészárlásokban.
                     Következésképpen Muhindo Akili Mundos olyan cselekmények tervezésében, irányításában és elkövetésében vett részt a KDK-ban, amelyek az emberi jogok súlyos megsértésének minősülnek.

                     2017.5.29.

                     14.

                     Eric Ruhorimbere dandártábornok, a 21. katonai körzet (Mbuji-Mayi) parancsnokhelyettese

                     Más néven: Eric Ruhorimbere Ruhanga; Tango Two; Tango Deux.
                     Születési idő: 1969.7.16.;
                     születési hely: Minembwe (KDK).
                     Katonai személyazonosító igazolványának száma: 1-69-09-51400-64.
                     Kongói demokratikus köztársasági állampolgár.

                     A 21. katonai körzet parancsnokhelyetteseként Eric Ruhorimbere 2014. szeptember 18-tól kezdődően felelős volt az FARDC erői általi, többek között a Nsapu milícia tagjai, valamint nők és gyermekek elleni aránytalan erőszak alkalmazásáért, illetve az ellenük elkövetett, bírósági eljárás nélküli kivégzésekért.
                     Következésképpen Eric Ruhorimbere olyan cselekmények tervezésében, irányításában és elkövetésében vett részt a KDK-ban, amelyek az emberi jogok súlyos megsértésének minősülnek.

                     2017.5.29.

                     15.

                     Ramazani Shadari miniszterelnök-helyettes, valamint biztonsági és belügyminiszter

                     Más néven: Emmanuel Ramazani Shadari Mulanda; Shadary.
                     Születési idő: 1960.11.29.;
                     születési hely: Kasongo (KDK).
                     Kongói demokratikus köztársasági állampolgár.

                     2016. december 20-tól kezdődően miniszterelnök-helyettesként, valamint biztonsági és belügyminiszterként Ramanzani Shadari hivatalosan felel a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terheli aktivisták és az ellenzék tagjainak közelmúltbeli letartóztatásáért, valamint a kinevezése óta folytatódó aránytalan erőszak alkalmazásáért, így többek között a közép-kongói Bundu Dia Kongo (BDK) mozgalom tagjaival szembeni erőszakos fellépésért, a Kinshasában 2017. január–februárban folytatott elnyomásért, valamint a Kasai tartományokban alkalmazott aránytalan erőszakért és erőszakos elnyomásért.
                     Következésképpen e minőségében Ramazani Shadari olyan cselekmények tervezésében, irányításában és elkövetésében vesz részt a KDK-ban, amelyek az emberi jogok súlyos megsértésének minősülnek.

                     2017.5.29.

                     16.

                     Kalev Mutondo, a Nemzeti Hírszerző Szolgálat (ANR) vezetője (hivatalosan főigazgatója)

                     Más néven: Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                     Születési idő: 1957.3.3.
                     Útlevelének száma: DB0004470 (kiállítás dátuma: 2012.6.8.; lejár: 2017.6.7-én)

                     A Nemzeti Hírszerző Szolgálat (ANR) hosszú távra kinevezett vezetőjeként Kalev Mutondo részt vesz az ellenzék tagjainak, civil társadalmi aktivistáknak és más személyeknek az önkényes letartóztatásában és fogva tartásában és a velük szembeni rossz bánásmód alkalmazásában, illetve felelősség terheli őt ezekért a cselekedetekért. Következésképpen Kalev Mutondo aláássa a jogállamiságot és akadályozza a kongói demokratikus köztársasági választások útjában álló problémák konszenzusos és békés megoldását, valamint olyan cselekmények tervezésében és irányításában vesz részt a KDK-ban, amelyek az emberi jogok súlyos megsértésének minősülnek.

                     2017.5.29.”


title: A Bizottság (EU) 2015/1975 végrehajtási rendelete (2015. július 8.) az Európai Mezőgazdasági Garanciaalapot és az Európai Mezőgazdasági Vidékfejlesztési Alapot érintő szabálytalanságokra vonatkozó jelentéstétel gyakoriságának és formátumának az 1306/2013/EU európai parlamenti és tanácsi rendelet szerinti meghatározásáról

text:
               10.11.2015

               HU

               Az Európai Unió Hivatalos Lapja

               L 293/23

         A BIZOTTSÁG (EU) 2015/1975 VÉGREHAJTÁSI RENDELETE
   (2015. július 8.)
   az Európai Mezőgazdasági Garanciaalapot és az Európai Mezőgazdasági Vidékfejlesztési Alapot érintő szabálytalanságokra vonatkozó jelentéstétel gyakoriságának és formátumának az 1306/2013/EU európai parlamenti és tanácsi rendelet szerinti meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 50. cikke (2) bekezdésének c) pontjára,
   mivel:

               (1)

               A tagállamoknak az 1306/2013/EU rendelet 48. cikkének (3) bekezdése szerint és az (EU) 2015/1971 felhatalmazáson alapuló bizottsági rendelet (2) rendelkezéseinek megfelelően jelentést kell tenniük a szabálytalanságokról.

               (2)

               Az Unió pénzügyi érdekeit egységes módon kell védeni, függetlenül attól, hogy mely alapról van szó, annak érdekében, hogy az kitűzött célját elérje. E célból az 1306/2013/EU rendelet, valamint az 1303/2013/EU (3), a 223/2014/EU (4) és az 514/2014/EU (5) európai parlamenti és tanácsi rendeletek felhatalmazzák a Bizottságot, hogy szabályokat fogadjon el a szabálytalanságokkal kapcsolatos jelentéstételre vonatkozóan. Annak biztosítása érdekében, hogy az említett rendeletek által szabályozott valamennyi alap tekintetében azonos szabályok legyenek alkalmazandók, e rendeletnek ugyanolyan rendelkezéseket kell tartalmaznia, mint az (EU) 2015/1974 bizottsági végrehajtási rendeletnek (6), az (EU) 2015/1976 bizottsági végrehajtási rendeletnek (7) és az (EU) 2015/1977 bizottsági végrehajtási rendeletnek (8).

               (3)

               A szabálytalanságok hatékony elemzésének és átfogó kezelésének biztosítása érdekében a tagállamoknak rendszeresen és időben be kell nyújtaniuk a Bizottság részére a feltárt szabálytalanságokra vonatkozó lényeges információkat. Az Unió pénzügyi érdekeinek védelme érdekében egységes feltételeket kell meghatározni az említett információk benyújtására, különösen annak gyakoriságára és formátumára vonatkozóan.

               (4)

               Annak elkerülése érdekében, hogy egy szabálytalanság a bejelentő tagállam területén kívül következményekkel járjon, e tagállamnak haladéktalanul értesítenie kell a Bizottságot az ilyen szabálytalanságokról.

               (5)

               Annak érdekében, hogy maradéktalanul kihasználják az információcsere során az elektronikus eszközök alkalmazásából adódó előnyöket, ugyanakkor megőrizzék az adatcsere biztonságát, a tagállamoknak a Bizottság által létrehozott Csalás Elleni Információs Rendszer platformon erre a célra rendelkezésre álló szabálytalanságkezelő rendszert (IMS) kell alkalmazniuk.

               (6)

               A tagállamoknak és a Bizottságnak biztosítaniuk kell, hogy a szabálytalanságkezelő rendszeren keresztüli adattovábbítás biztonságosan történjen, lehetővé téve az információ rendelkezésre állását, sértetlenségét, eredetiségét és bizalmas kezelését.

               (7)

               A jelentett információk összehasonlíthatósága érdekében a szabálytalanságokra vonatkozó jelentéstétel pénznemeként kizárólag az eurót kell alkalmazni. Azon tagállamok számára, amelyeknek nem az euro a pénzneme, meg kell határozni az érintett összegek euróra való átszámításához alkalmazandó átváltási árfolyamot, valamint a kifizető ügynökség számláin le nem könyvelt kiadásokra alkalmazandó átváltási árfolyamot.

               (8)

               Az e rendeletben előírt intézkedések összhangban állnak az 1306/2013/EU rendelet 116. cikke által létrehozott Mezőgazdasági Alapok Bizottsága véleményével.

               (9)

               Mivel az érintett alapokra vonatkozóan már teljesítettek kifizetéseket és előfordulhattak szabálytalanságok, e rendelet rendelkezéseit haladéktalanul alkalmazni kell. Ennek a rendeletnek ezért az Európai Unió Hivatalos Lapjában való kihirdetését követő napon hatályba kell lépnie,

         ELFOGADTA EZT A RENDELETET:
   1. cikk
   Tárgy
   Ez a rendelet meghatározza az 1306/2013/EU rendelet 48. cikkének (3) bekezdésében említett, szabálytalanságokra vonatkozó jelentéstétel gyakoriságát és formátumát.
   2. cikk
   A szabálytalanságokra vonatkozó jelentéstétel gyakorisága
   (1)   A tagállamok az egyes negyedévek végét követő két hónapon belül megküldik a Bizottság részére az (EU) 2015/1971 felhatalmazáson alapuló rendelet 3. cikkében említett, szabálytalanságokra vonatkozó kezdeti jelentést.
   (2)   A tagállamok a vonatkozó információk megszerzését követően a lehető leghamarabb megküldik a Bizottság részére az (EU) 2015/1971 felhatalmazáson alapuló rendelet 4. cikkében említett nyomonkövetési jelentést.
   (3)   A tagállamok haladéktalanul értesítik a Bizottságot minden felfedett vagy gyanított szabálytalanságról valamennyi érintett tagállam megjelölésével, amennyiben a szabálytalanságnak a tagállam területén kívüli következményei lehetnek.
   3. cikk
   A jelentéstétel formátuma
   Az (EU) 2015/1971 felhatalmazáson alapuló rendelet 3. és 4. cikkében említett információkat elektronikus úton, a Bizottság által létrehozott szabálytalanságkezelő rendszer alkalmazásával kell megküldeni.
   4. cikk
   Az euro használata
   (1)   A tagállamok által jelentett összegeket euróban kell megadni.
   (2)   Azok a tagállamok, amelyeknek az (EU) 2015/1971 felhatalmazáson alapuló rendelet 3. cikkének (2) bekezdése szerinti jelentés benyújtásakor nem az euro a pénzneme, az 1306/2013/EU rendelet 105. és 106. cikkének megfelelően a nemzeti pénznemben megadott összegeket átszámítják euróra. Amennyiben a kiadást nem könyvelték le a kifizető ügynökség számláin, a Bizottság által a kezdeti jelentéstétel időpontjában elektronikusan közzétett legfrissebb havi átváltási árfolyamot kell használni.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 8-án.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 549. o.

      (2)  A Bizottság (EU) 2015/1971 felhatalmazáson alapuló rendelete (2015. július 8.) az 1306/2013/EU európai parlamenti és tanácsi rendeletnek az Európai Mezőgazdasági Garanciaalapot és az Európai Mezőgazdasági Vidékfejlesztési Alapot érintő szabálytalanságokra vonatkozó jelentéstételre vonatkozó különös rendelkezésekkel történő kiegészítéséről és az 1848/2006/EK bizottsági rendelet hatályon kívül helyezéséről (lásd e Hivatalos Lap 6. oldalát).

      (3)  Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).

      (4)  Az Európai Parlament és a Tanács 223/2014/EU rendelete (2014. március 11.) a leginkább rászoruló személyeket támogató európai segítségnyújtási alapról (HL L 72., 2014.3.12., 1. o.).

      (5)  Az Európai Parlament és a Tanács 514/2014/EU rendelete (2014. április 16.) a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról (HL L 150., 2014.5.20., 112. o.).

      (6)  A Bizottság (EU) 2015/1974 végrehajtási rendelete (2015. július 8.) az Európai Regionális Fejlesztési Alapot, az Európai Szociális Alapot, a Kohéziós Alapot és az Európai Tengerügyi és Halászati Alapot érintő szabálytalanságokra vonatkozó jelentéstétel gyakoriságának és formátumának az 1303/2013/EU európai parlamenti és tanácsi rendelet szerinti meghatározásáról (lásd e Hivatalos Lap 20. oldalát).

      (7)  A Bizottság (EU) 2015/1976 végrehajtási rendelete (2015. július 8.) a leginkább rászoruló személyeket támogató európai segítségnyújtási alapot érintő szabálytalanságokra vonatkozó jelentéstétel gyakoriságának és formátumának a 223/2014/EU európai parlamenti és tanácsi rendelet szerinti meghatározásáról (lásd e Hivatalos Lap 26. oldalát).

      (8)  A Bizottság (EU) 2015/1977 végrehajtási rendelete (2015. július 8.) a Menekültügyi, Migrációs és Integrációs Alapot, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközt érintő szabálytalanságokra vonatkozó jelentéstétel gyakoriságának és formátumának az 514/2014/EU európai parlamenti és tanácsi rendelet szerinti meghatározásáról (lásd e Hivatalos Lap 29. oldalát).


title: A Bizottság (EU) 2016/532 végrehajtási rendelete (2016. március 30.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Huile d'olive d'Aix-en-Provence [OEM])

text:
               6.4.2016

               HU

               Az Európai Unió Hivatalos Lapja

               L 89/3

         A BIZOTTSÁG (EU) 2016/532 VÉGREHAJTÁSI RENDELETE
   (2016. március 30.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Huile d'olive d'Aix-en-Provence [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 2036/2001/EK bizottsági rendelet (2) alapján bejegyzett „Huile d'olive d'Aix-en-Provence” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Huile d'olive d'Aix-en-Provence” (OEM) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 30-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 2001. október 17-i 2036/2001/EK rendelete egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről (HL L 275., 2001.10.18., 9. o.).

      (3)  HL C 372., 2015.11.10., 4. o.


title: A Bizottság 152/2012/EU végrehajtási rendelete ( 2012. február 21. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               22.2.2012

               HU

               Az Európai Unió Hivatalos Lapja

               L 49/17

         A BIZOTTSÁG 152/2012/EU VÉGREHAJTÁSI RENDELETE
   (2012. február 21.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 21-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  113,8

                  JO

                  78,3

                  MA

                  78,0

                  TN

                  92,8

                  TR

                  101,5

                  ZZ

                  92,9

                  0707 00 05

                  JO

                  134,1

                  MA

                  94,2

                  TR

                  172,3

                  ZZ

                  133,5

                  0709 93 10

                  MA

                  75,1

                  TR

                  136,9

                  ZZ

                  106,0

                  0805 10 20

                  EG

                  48,7

                  IL

                  73,3

                  MA

                  50,7

                  TN

                  49,9

                  TR

                  74,9

                  ZZ

                  59,5

                  0805 20 10

                  IL

                  135,4

                  MA

                  85,6

                  ZZ

                  110,5

                  0805 20 30, 0805 20 50, 0805 20 70, 0805 20 90

                  EG

                  83,5

                  IL

                  112,4

                  MA

                  99,2

                  TR

                  72,8

                  ZZ

                  92,0

                  0805 50 10

                  EG

                  74,4

                  TR

                  53,2

                  ZZ

                  63,8

                  0808 10 80

                  CA

                  136,5

                  CL

                  98,4

                  CN

                  98,3

                  MK

                  29,3

                  US

                  153,8

                  ZZ

                  103,3

                  0808 30 90

                  AR

                  104,6

                  CL

                  79,3

                  CN

                  75,0

                  US

                  113,9

                  ZA

                  98,8

                  ZZ

                  94,3

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Tanács 167/2011/EU végrehajtási rendelete ( 2011. február 21. ) a többek között a Koreai Köztársaságból származó egyes polietilén-tereftalátok behozatalára alkalmazandó dömpingellenes intézkedések részleges időközi felülvizsgálatának megszüntetéséről

text:
               24.2.2011

               HU

               Az Európai Unió Hivatalos Lapja

               L 49/1

         A TANÁCS 167/2011/EU VÉGREHAJTÁSI RENDELETE
   (2011. február 21.)
   a többek között a Koreai Köztársaságból származó egyes polietilén-tereftalátok behozatalára alkalmazandó dömpingellenes intézkedések részleges időközi felülvizsgálatának megszüntetéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 11. cikke (3) és (6) bekezdéseire,
   tekintettel az Európai Bizottságnak a tanácsadó bizottsággal folytatott konzultációt követően benyújtott javaslatára,
   mivel:
   A.   ELJÁRÁS

   1.   Hatályos intézkedések

               (1)

               A jelenleg hatályos intézkedés a 192/2007/EK tanácsi rendelettel (2) a többek között a Koreai Köztársaságból (a továbbiakban: Dél-Korea) származó egyes polietilén-tereftalátok behozatalára vonatkozó végleges dömpingellenes vám kivetéséről. Azon koreai vállalatok esetében, melyekre egyéni vámot állapítottak meg, a hatályos vámok mértéke nulla. A maradványvám mértéke 148,3 EUR/tonna.

         2.   Felülvizsgálati kérelem

               (2)

               Az alaprendelet 11. cikkének (3) bekezdése szerinti részleges időközi felülvizsgálatra irányuló kérelmet a hét uniós gyártót képviselő Polyethylene Terephthalate (PET) Committee of PlasticsEurope (a továbbiakban: kérelmező) nyújtotta be.

               (3)

               A kérelem a dömpingnek az exportáló gyártó, vagyis a Honam Petrochemicals Corp.-ból és a KP Chemical Corp.-ból álló KP Chemical Group (a továbbiakban: KP Chemical Group) tekintetében történő kivizsgálására, valamint a károkozás egyes szempontjainak vizsgálatára korlátozódott.

               (4)

               A kérelmező prima facie bizonyítékot szolgáltatott arról, hogy a KP Chemical Group tekintetében a jelenlegi káros dömping ellensúlyozásához a továbbiakban már nem elegendő a jelenlegi mértékű, vagyis 0 %-os intézkedés fenntartása.

         3.   A részleges időközi felülvizsgálat megindítása

               (5)

               Miután a tanácsadó bizottsággal folytatott konzultációt követően megállapítást nyert, hogy elegendő bizonyíték áll rendelkezésre a részleges időközi felülvizsgálat megindításához, a Bizottság az Európai Unió Hivatalos Lapjában kihirdetett értesítéssel (3) bejelentette, hogy az alaprendelet 11. cikkének (3) bekezdése alapján részleges időközi felülvizsgálatot indít, mely a KP Chemical Groupot érintő dömping kivizsgálására, valamint a károkozás egyes szempontjainak vizsgálatára korlátozódik.

         4.   Érintett termék és hasonló termék

               (6)

               A felülvizsgálat tárgyát képező termék a jelenleg a 3907 60 20 KN-kód alá besorolt, a Dél-Koreából származó, az ISO 1628-5 szabvány szerinti, 78 ml/g vagy magasabb viszkozitási együtthatóval rendelkező polietilén-tereftalát (a továbbiakban: érintett termék).

               (7)

               A koreai belföldi piacon értékesített, illetve az Unióba exportált érintett termékek alapvető fizikai, műszaki és kémiai tulajdonságai és felhasználása megegyezik, ezért az alaprendelet 1. cikkének (4) bekezdése értelmében hasonló terméknek minősülnek.

         5.   Az érintett felek

               (8)

               A Bizottság hivatalosan értesítette az exportáló gyártót, az exportáló ország képviselőit, az uniós gyártókat és a kérelmezőt a részleges időközi felülvizsgálat megindításáról. A Bizottság lehetőséget biztosított az érdekelt felek számára, hogy írásban kifejtsék álláspontjukat, és meghallgatást kérjenek a vizsgálat megindításáról szóló értesítésben meghatározott határidőn belül. A meghallgatást minden érdekelt fél számára lehetővé tették, amennyiben azt kérelmezte, illetve ismertette a meghallgatást indokló különleges okokat.

               (9)

               A Bizottság az exportáló gyártónak és az uniós gazdasági ágazatnak kérdőíveket küldött, melyekre a válaszokat az e célra megállapított határidőn belül megkapta. A Bizottság összegyűjtötte, és ellenőrizte az összes szükségesnek tartott információt. A Bizottság ellenőrző látogatásokat tett a következő vállalatok telephelyein: KP Chemical Corp., Dél-Korea; Honam Petrochemicals Corp, Dél-Korea; Novapet SA, Spanyolország; Equipolymers Srl, Olaszország; UAB Orion Global PET (Indorama), Litvánia; UAB Indorama Polymers Europe, Litvánia; UAB Neo Group, Litvánia; La Seda de Barcelona, S.A., Spanyolország, valamint M&G Polimeri Italia SpA, Olaszország.

         6.   A felülvizsgálati időszak

               (10)

               A dömping vizsgálatára a 2009. január 1. és 2009. december 31. közötti időszakban (a továbbiakban: felülvizsgálati időszak) került sor.

         B.   A VIZSGÁLAT EREDMÉNYEI

               (11)

               A rendes érték meghatározását illetően a Bizottság először megállapította, hogy a KP Chemical Groupnak az érintett termékre vonatkozó teljes belföldi értékesítései az Unióba irányuló teljes exportértékesítéseivel összehasonlítva reprezentatívak voltak-e. Az alaprendelet 2. cikke (2) bekezdésének megfelelően a belföldi értékesítést akkor tekintik reprezentatívnak, ha a teljes belföldi értékesítés volumene az Unióba irányuló exportértékesítés összvolumenének legalább 5 %-át teszi ki. A Bizottság megállapította, hogy a homogénnek tekintett és különböző termékaltípusokba nem sorolt érintett terméket a KP Chemical Group összességében reprezentatív mennyiségekben értékesítette belföldön.

               (12)

               Azt is megvizsgálták, hogy az érintett termék reprezentatív mennyiségekben történő belföldi értékesítései a rendes kereskedelmi forgalomban történtnek tekinthetők-e – ehhez megállapították a belföldi piacon független vásárlók részére történt nyereséges értékesítések arányát. Mivel megállapították, hogy a rendes kereskedelmi forgalomban elegendő értékesítés történt, a rendes értéket a nyereséges értékesítések tényleges belföldi ára alapján határozták meg.

               (13)

               Mivel az érintett terméket közvetlenül egy független uniós vevő részére exportálták, az exportárat az alaprendelet 2. cikke (8) bekezdésének megfelelően határozták meg, azaz a ténylegesen fizetett vagy fizetendő exportár alapján.

               (14)

               A rendes értéket és az exportárat gyártelepi (ex-works) alapon hasonlították össze egymással.

               (15)

               A rendes érték és az exportár közötti tisztességes összehasonlítás érdekében az alaprendelet 2. cikkének (10) bekezdése értelmében kiigazítások formájában figyelembe vették azokat a különbségeket, melyek az árakat és az árak összehasonlíthatóságát befolyásolták. Amennyiben azokat ésszerűnek, pontosnak és ellenőrzött bizonyítékokkal alátámasztottnak találták, a szállítási, fuvarozási és biztosítási költségek, bankköltségek, csomagolási költségek és hitelköltségek tekintetében a különbségeket kiigazították.

               (16)

               Az alaprendelet 2. cikkének (11) és (12) bekezdése alapján a dömpingkülönbözetet a súlyozott átlaggal számított rendes érték és a súlyozott átlaggal számított exportár közötti összehasonlítás alapján állapították meg.

               (17)

               Mivel az így kiszámított dömpingkülönbözet a nettó, uniós határparitáson számított, vámfizetés nélküli ár százalékában kifejezve kevesebb mint 2 %, minimálisnak tekinthető az alaprendelet 9. cikke (3) bekezdésének megfelelően.

         C.   A KÖRÜLMÉNYEK TARTÓS JELLEGE

               (18)

               A 192/2007/EK rendeletet eredményező korábbi időközi felülvizsgálathoz hasonlóan a jelenlegi időközi felülvizsgálat is minimális dömpingkülönbözetet állapított meg a KP Chemical Group esetében.

               (19)

               Semmi nem utalt arra, hogy a minimális dömpingkülönbözet ne lenne tartós, mivel a KP Chemical Group esetében megállapították, hogy igen magas (közel 100 %-os) kapacitáskihasználási aránnyal működik. Ezenkívül a KP Chemical Group nem tervezi gyártási kapacitásának növelését Dél-Koreában. Sőt, a KP Chemical Group az Unión belül egy termelőüzemet vásárolt, és valószínűleg csökkenti majd a Dél-Koreából történő exportját.

               (20)

               Ennélfogva tartósnak tekinthetőek azok a körülmények, melyek alapján e vizsgálat során kiszámították a dömpingkülönbözetet.

         D.   A FELÜLVIZSGÁLAT MEGSZÜNTETÉSE

               (21)

               A fenti megállapítások alapján a jelenlegi felülvizsgálatot meg kell szüntetni a KP Chemical Groupra alkalmazandó vám mértékének módosítása nélkül. Mindezek figyelembevételével a károkozás szempontjait szükségtelen megvizsgálni.

         E.   KÖZZÉTÉTEL

               (22)

               Az érdekeltek tájékoztatást kaptak azokról az alapvető tényekről és szempontokról, melyek alapján a Bizottság le kívánja zárni ezt a részleges időközi felülvizsgálatot. Az érdekelt felek lehetőséget kaptak észrevételeik megtételére. Az uniós gazdasági ágazat részéről érkeztek észrevételek, melyek azonban nem voltak olyan jellegűek, hogy indokolttá tették volna a fenti következtetések módosítását.

         F.   ZÁRÓ RENDELKEZÉS

               (23)

               Ezt a felülvizsgálatot ezért a 192/2007/EK rendelet módosítása nélkül meg kell szüntetni,

         ELFOGADTA EZT A RENDELETET:
   1. cikk
   A többek között a Koreai Köztársaságból származó egyes polietilén-tereftalátok behozatalára alkalmazandó dömpingellenes intézkedések részleges időközi felülvizsgálata a hatályban lévő intézkedések módosítása nélkül megszűnik.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 21-én.

            a Tanács részéről

            az elnök

         MARTONYI J.

      (1)  HL L 343., 2009.12.22., 51. o.

      (2)  HL L 59., 2007.2.27., 1. o.

      (3)  HL C 47., 2010.2.25., 24. o.


title: A Bizottság 1032/2012/EU végrehajtási rendelete ( 2012. október 26. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Ciliegia di Vignola [OFJ])

text:
               8.11.2012

               HU

               Az Európai Unió Hivatalos Lapja

               L 308/5

         A BIZOTTSÁG 1032/2012/EU VÉGREHAJTÁSI RENDELETE
   (2012. október 26.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Ciliegia di Vignola [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Olaszország kérelmét (2) a „Ciliegia di Vignola” elnevezés bejegyzésére.

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 26-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 52., 2012.2.22., 17. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály.   Gyümölcs, zöldségfélék és gabonafélék, frissen vagy feldolgozva

      OLASZORSZÁG
      Ciliegia di Vignola (OFJ)


title: A Bizottság 309/2014/EU végrehajtási rendelete ( 2014. március 20. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Aceite de la Comunitat Valenciana (OEM)]

text:
               27.3.2014

               HU

               Az Európai Unió Hivatalos Lapja

               L 91/9

      A BIZOTTSÁG 309/2014/EU VÉGREHAJTÁSI RENDELETE

   (2014. március 20.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Aceite de la Comunitat Valenciana (OEM)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EK rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Spanyolország kérelmét (2) az „Aceite de la Comunitat Valenciana” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért az „Aceite de la Comunitat Valenciana” elnevezést be kell jegyezni,

         ELFOGADTA EZT A RENDELETET:
   1. cikk
   Az „Aceite de la Comunitat Valenciana” elnevezés bejegyezésre kerül.
   Az első albekezdésben említett elnevezés egy, az 1898/2006/EK bizottsági rendelet (3) II. melléklete szerinti 1.5. osztályba – Olajok és zsírok (vaj, margarin, olaj stb.) – tartozó terméket azonosít.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 20-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL C 276., 2013.9.25., 9. o.

      (3)  A Bizottság 2006. december 14-i 1898/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet végrehajtására vonatkozó részletes szabályok megállapításáról (HL L 369., 2006.12.23., 1. o.).


title: A Tanács 1269/2012/EU végrehajtási rendelete ( 2012. december 21. ) az 1225/2009/EK rendelet 11. cikkének (3) bekezdése szerinti részleges időközi felülvizsgálatot követően a többek között Oroszországból származó egyes varrat nélküli vas- és acélcsövek behozatalára vonatkozó végleges dömpingellenes vám kivetéséről szóló 585/2012/EU végrehajtási rendelet módosításáról

text:
               28.12.2012

               HU

               Az Európai Unió Hivatalos Lapja

               L 357/1

         A TANÁCS 1269/2012/EU VÉGREHAJTÁSI RENDELETE
   (2012. december 21.)
   az 1225/2009/EK rendelet 11. cikkének (3) bekezdése szerinti részleges időközi felülvizsgálatot követően a többek között Oroszországból származó egyes varrat nélküli vas- és acélcsövek behozatalára vonatkozó végleges dömpingellenes vám kivetéséről szóló 585/2012/EU végrehajtási rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 9. cikke (4) bekezdésére és 11. cikke (3), (5) és (6) bekezdésére,
   tekintettel az Európai Bizottság (a továbbiakban: a Bizottság) által a tanácsadó bizottsággal folytatott konzultációt követően benyújtott javaslatra,
   mivel:
   1.   AZ ELJÁRÁS

   1.1.   Hatályos intézkedések

               (1)

               A Tanács egy vizsgálatot követően (a továbbiakban: az eredeti vizsgálat) a 954/2006/EK rendelettel (2) végleges dömpingellenes vámot vetett ki a Horvátországból, Romániából, Oroszországból és Ukrajnából származó egyes varrat nélküli vas- és acélcsövek behozatalára. Az intézkedés a külön megnevezett orosz exportáló gyártóktól származó behozatalokra kivetett 24,1 %-os dömpingellenes értékvámból állt, az összes többi orosz vállalattól származó behozatalokra kivetett maradványvám pedig 35,8 % volt. A jelenlegi felülvizsgálat tárgyát képező OAO TMK-csoportra (a továbbiakban: a TMK-csoport vagy a kérelmező) – melynek tagjai az OAO Volzhsky Pipe Plant, az OAO Taganrog Metallurgical Works, az OAO Sinarsky Pipe Plant és az OAO Seversky Tube Works – kivetett végleges dömpingellenes vám 35,8 %, azaz a maradványvám volt.

               (2)

               A TMK-csoport által az alaprendelet 11. cikkének (3) bekezdése szerint kérelmezett időközi felülvizsgálat (a továbbiakban: a felülvizsgálat) megindítását követően a Tanács 812/2008/EK rendeletével (3) a TMK-csoport tekintetében 27,2 %-ra módosította az egyes varrat nélküli vas- és acélcsövek behozatalára kivetett végleges dömpingellenes vámot.

               (3)

               A Tanács a hatályvesztés felülvizsgálatát (a továbbiakban: a hatályvesztési felülvizsgálat) követően az 585/2012/EU végrehajtási rendelettel (4) fenntartotta az Oroszországból és Ukrajnából származó egyes varratmentes vas- vagy acélcsövek behozataláról szóló 954/2006/EK tanácsi rendelet által hozott intézkedéseket.

               (4)

               A fentieknek megfelelően a jelenleg hatályban lévő intézkedések az 585/2012/EU végrehajtási rendelet által meghatározott intézkedések. A TMK-csoportra (melynek tagjai az OAO Volzhsky Pipe Plant, az OAO Taganrog Metallurgical Works, az OAO Sinarsky Pipe Plant és az OAO Seversky Tube Works) 27,2 %-os dömpingellenes vám vonatkozik.

         1.2.   Részleges időközi felülvizsgálat megindítása

               (5)

               A Bizottság 2011. október 14-én az Európai Unió Hivatalos Lapjában közzétett értesítéssel (a továbbiakban: az eljárás megindításáról szóló értesítés) (5) bejelentette, hogy az alaprendelet 11. cikkének (3) bekezdése alapján az Oroszországból származó egyes varrat nélküli vas- és acélcsövek behozatalára vonatkozó dömpingellenes intézkedésekkel kapcsolatban részleges időközi felülvizsgálatot indít.

               (6)

               A felülvizsgálatot, amelynek hatálya kizárólag a dömping kivizsgálására korlátozódik, a TMK-csoport által benyújtott megalapozott kérelem nyomán indították. A kérelmező a kérelemben prima facie bizonyítékot szolgáltatott arra nézve, hogy a kárt okozó dömping kivédéséhez a továbbiakban nincs szükség a jelenlegi mértékű intézkedések fenntartására.

         1.3.   Az érintett felek

               (7)

               A Bizottság hivatalosan tájékoztatta a kérelmezőt, az exportáló ország hatóságait és az uniós gazdasági ágazatot a részleges időközi felülvizsgálat megindításáról. Az érdekelt felek lehetőséget kaptak arra, hogy az eljárás megindításáról szóló értesítésben meghatározott határidőn belül írásban ismertessék álláspontjukat, illetve hogy meghallgatást kérjenek.

               (8)

               A vizsgálathoz szükségesnek tekintett információk beszerzése érdekében a Bizottság kérdőívet küldött a kérelmezőnek, aki a megadott határidőn belül válaszolt.

               (9)

               A Bizottság minden olyan információt beszerzett és ellenőrzött, amelyet a dömping szintjének megállapítása szempontjából szükségesnek ítélt. Ellenőrző látogatásokra került sor a kérelmező és a vele kapcsolatban álló kereskedelmi vállalatok, a moszkvai ZAO TMK Trade House, a litkarinói TMK Warehouse Complex LLC, a kölni TMK Europe GmbH, a leccói TMK Italia s.r.l. és a genfi TMK Global S.A. telephelyein.

         1.4.   A felülvizsgálati időszak

               (10)

               A dömping szintjére vonatkozó vizsgálat a 2010. október 1. és 2011. szeptember 30. közötti időszakra (a továbbiakban: a felülvizsgálati időszak) terjedt ki.

         2.   AZ ÉRINTETT TERMÉK ÉS A HASONLÓ TERMÉK

   2.1.   Érintett termék

               (11)

               Az érintett termék megegyezik a jelenleg hatályos intézkedéseket megállapító 585/2012/EU végrehajtási rendeletben meghatározott termékkel, azaz a jelenleg az ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 és ex 7304 59 93 KN-kód alá besorolt, Oroszországból származó, legfeljebb 406,4 mm külső átmérőjű, kör keresztmetszetű, egyes varrat nélküli vas- és acélcsövekkel, amelyek szénegyenértéke (Carbon Equivalent Value, CEV) a Nemzetközi Hegesztési Intézet (International Institute of Welding, IIW) képlete és a kémiai elemzés (6) szerint nem haladja meg a 0,86-ot (a továbbiakban: az érintett termék).

         2.2.   Hasonló termék

               (12)

               Amint az eredeti vizsgálat és a hatályvesztési felülvizsgálat is megállapította, a jelenlegi vizsgálat szintén megerősítette, hogy az Oroszországban gyártott és az Unióba exportált termék, az Oroszországban előállított és a belföldi piacán értékesített termék, valamint az Unióban az uniós gyártók által előállított és értékesített termék ugyanazokkal az alapvető fizikai és technikai jellemzőkkel rendelkezik, és végső felhasználásaik is megegyeznek. Ezért e termékeket az alaprendelet 1. cikkének (4) bekezdése értelmében hasonló termékeknek kell tekinteni.

         3.   DÖMPING

   3.1.   Dömpingelt behozatal a felülvizsgálati időszakban

   3.1.1.   Rendes érték

               (13)

               A belföldi piacon való értékesítések a kapcsolatban álló vállalatokon, a ZAO TMK Trade House-on és a TMK Warehouse-on keresztül történtek, amelyek a varrat nélküli vas- és acélcsöveket oroszországi független vásárlóknak továbbértékesítették.

               (14)

               Az alaprendelet 2. cikkének (2) bekezdése szerint először minden exportáló gyártó tekintetében megvizsgálták, hogy a hasonló termék belföldön, független fogyasztóknak való összértékesítése reprezentatív volt-e az Unióba exportra értékesített termékek összvolumenével összehasonlítva, vagyis hogy az ilyen értékesítések összvolumene eléri-e az általa uniós exportra értékesített érintett termék teljes volumenének legalább 5 %-át. A vizsgálat kimutatta, hogy a belföldi értékesítés minden exportáló gyártó esetében reprezentatív volt.

               (15)

               A Bizottság továbbá azt is vizsgálta, hogy az exportáló gyártók által a belföldi piacon értékesített hasonló termék egyes terméktípusai az alaprendelet 2. cikkének (2) bekezdése értelmében eléggé reprezentatívnak tekinthetők-e. Egy adott terméktípus belföldi értékesítése abban az esetben minősült kellően reprezentatívnak, ha a kérelmező által az említett terméktípusnak a felülvizsgálati időszak alatt a belföldi piacon, független fogyasztóknak értékesített összvolumene az Unióba exportált, összehasonlítható terméktípus értékesítési összvolumenének legalább 5 %-át tette ki.

               (16)

               Az alaprendelet 2. cikkének (4) bekezdése értelmében a Bizottság ezt követően azt is vizsgálta, hogy a reprezentatív mennyiségben értékesített egyes terméktípusok belföldi értékesítései rendes kereskedelmi forgalom keretében megvalósított értékesítéseknek tekinthetők-e. Ezt olyan módon állapították meg, hogy az érintett termék minden egyes exportált típusára meghatározták a felülvizsgálati időszak folyamán a belföldi piacon független vevők részére történt nyereséges értékesítés arányát.

               (17)

               Azon terméktípusoknál, amelyek belföldi piacon értékesített volumenének több mint 80 %-át egységköltség fölött értékesítették, és amelyek esetében az eladási ár súlyozott átlaga megegyezett az előállítási egységköltséggel vagy azt meghaladta, a terméktípusonkénti rendes érték megállapítása az érintett típus értékesítési összvolumenére alkalmazott tényleges belföldi árak súlyozott átlagának kiszámításával történt, függetlenül attól, hogy az értékesítések nyereségesek voltak-e.

               (18)

               Azokban az esetekben, amikor egy terméktípus nyereséges értékesítése legfeljebb a típus értékesítési összvolumenének 80 %-át tette ki, vagy amikor a típus súlyozott átlagára nem érte el az egységnyi előállítási költséget, a rendes érték meghatározása a tényleges belföldi ár alapján történt, amelyet a szóban forgó típus felülvizsgálati időszak alatti, kizárólag nyereséges belföldi értékesítéseinek súlyozott átlagáraként számítottak ki.

               (19)

               A nem reprezentatív terméktípusok rendes értékét (azaz azokét, amelyek belföldi értékesítése nem érte el az Európai Unióba irányuló exportértékesítés 5 %-át, vagy amelyeket a belföldi piacon egyáltalán nem értékesítettek) a terméktípusonkénti gyártási költség és az eladási, általános és adminisztratív költségek, illetve a nyereség összege alapján számították ki. Létező belföldi értékesítés esetén az érintett terméktípusokra a belföldi piacon rendes kereskedelmi forgalomban kötött összes ügylet terméktípusonkénti nyereségét vették figyelembe. Belföldi értékesítés hiányában egy átlagos nyereséget alkalmaztak.

               (20)

               Az előállítási költségek és különösen az energiaköltségek tekintetében – a gázra korlátozódóan – megvizsgálták, hogy az exportáló gyártók által fizetett gázárakban megfelelően megjelennek-e a gáz előállításával és elosztásával kapcsolatos költségek.

               (21)

               Megállapítást nyert, hogy az exportáló gyártók által fizetett belföldi gázár az Oroszországból származó földgáz exportárának körülbelül egyharmada volt. E tekintetben minden rendelkezésre álló adat azt mutatja, hogy az oroszországi belföldi gázárak szabályozott árak, így a földgáz nem szabályozott piacain fizetett áraknál jóval alacsonyabbak. Mivel az exportáló gyártók nyilvántartásai nem tükrözték megfelelően a gázköltségeket, az alaprendelet 2. cikkének (5) bekezdése szerint ki kellett igazítani őket. Az oroszországi belső piachoz kapcsolódó, megfelelően reprezentatív, torzítatlan gázárak hiányában a Bizottság helyénvalónak találta a kiigazításnak az alaprendelet 2. cikkének (5) bekezdése szerint a más reprezentatív piacokról szerzett információk alapján történő elvégzését. A kiigazított ár az orosz gáznak a német-cseh határnál (Waidhaus) exportra értékesített átlagárán alapult, helyi elosztási költségekkel kiigazítva. Mivel Waidhaus az Európai Unióba – amely az orosz gáz legfőbb piaca, és árai ésszerűen tükrözik a költségeket – irányuló orosz gázértékesítés fő csomópontja, ezért az alaprendelet 2. cikkének (5) bekezdése értelmében reprezentatív piacnak tekinthető.

               (22)

               A nyilvánosságra hozatalt követően a TMK-csoport azt állította, hogy a gázár-kiigazítás ellentétes volt az alaprendelet 2. cikkének (5) bekezdésével és a WTO AD-megállapodás 2.2.1.1. pontjával. Ahogyan azt a (21) preambulumbekezdés is említi, megállapítást nyert, hogy a TMK-csoport által fizetett belföldi gázár az oroszországi földgáz exportárának körülbelül egyharmada volt. Mivel az exportáló gyártók nyilvántartásai nem tükrözték ésszerűen – az alaprendelet 2. cikkének (5) bekezdése szerint – a gázköltségeket, azokat ennek megfelelően ki kellett igazítani. A Bizottság a TMK-csoport állítását megalapozatlannak találta, és bizonyítékok hiányában elvetette.

         3.1.2.   Exportár

               (23)

               Meg kell jegyezni, hogy az érintett termék egyes exportmennyiségeit a TMK-csoport nem jelentette be, mivel úgy tekintette, hogy a szóban forgó varrat nélküli vas- és acélcsövek nem tartoznak a vizsgálat hatálya alá. A Bizottság szolgálatainak a helyszíni vizsgálatok során mutattak olyan mintákat, amelyeken az érintett termék kategóriájába állítólag nem tartozó, feldolgozás előtti és utáni termék keresztmetszete volt látható; ez azonban nem tekinthető meggyőző bizonyítéknak.

               (24)

               A kérdés megvizsgálása után megállapítást nyert, hogy ezek a varrat nélküli vas- és acélcsövek az érintett termék kategóriájába tartoznak. A kapcsolódó exportműveleteket a dömping kiszámítása során ezért figyelembe vették.

               (25)

               2012. november 9-én a meghallgató tisztviselő által tartott meghallgatáson a TMK-csoport úgy nyilatkozott, hogy elsősorban a nyilvánosságra hozatali dokumentumban felvetett osztályozási problémával kíván foglalkozni, amely szerinte körülbelül 13–14 %-kal növelte meg dömpingkülönbözetét. A TMK-csoport meglepetését fejezte ki azzal a ténnyel kapcsolatban, hogy ezeket a termékeket a vizsgálat hatálya alá tartozónak tekintették, és ismételten állította, hogy ezeket az exportált mennyiségeket azért nem jelentette be, mert e termékek „nyersdarabok” (más néven „üreges termékek”), nem pedig csövek, így véleményük szerint nem tartoznak az érintett termék kategóriájába. Azt is állították, hogy a Bizottság szolgálatai az ellenőrző látogatás során valójában igen röviden foglalkoztak ezzel a kérdéssel. E tekintetben megjegyzendő, hogy 2012. augusztus 31-i beadványában maga a TMK-csoport állította a következőt: „a vizsgálat során alaposan tanulmányozták a kérdést, hogy a 7304 59 10 KN-kód alá eső »üreges« termékeket a vizsgálat hatálya alá tartozónak kell-e tekinteni”. Valójában mind az Európai Acélcsőipari Szövetségnek (European Steel Tube Association, a továbbiakban: ESTA), mind a TMK-csoportnak több alkalommal is széleskörű lehetősége nyílt arra, hogy hozzászóljon ehhez a kérdéshez. Ezenfelül meg kell jegyezni, hogy a Bizottság szolgálatai – annak érdekében, hogy minden releváns információt összegyűjtsenek – felkérték a TMK-val kapcsolatban álló importőröket, hogy töltsék ki a kérdőív mellékletét, és a kapott információkat helyszíni vizsgálat keretében ellenőrizték. Az állítás, miszerint a Bizottság szolgálatai az ellenőrző látogatás során csak igen „röviden” foglalkoztak a kérdéssel, és hogy e termékeket az érintett termék kategóriájába sorolták, téves volt, ezért a Bizottság visszautasította.

               (26)

               A TMK-csoport ezenfelül azt is állította, hogy a vizsgálat ezen exportmennyiségekre való kiterjesztése jogtalan és megalapozatlan volt, mivel a Bizottság szolgálatainak nem sikerült bebizonyítaniuk, hogy a csövek nem voltak „megmunkálatlanok”, és megalapozatlan volt az a következtetés, miszerint ezek a „nyersdarabok”„félkészek” (vagy részben megmunkáltak) voltak.

               (27)

               Először is a Bizottság emlékeztetni kíván arra, hogy a 7304 39 10 és 7304 59 10 KN-kód alá tartozó termékek a következők: varrat nélküli „cső és üreges profil” vasból vagy acélból (az öntöttvas cső kivételével), „megmunkálatlan, egyenes és egységes falvastagságú, kizárólag más keresztmetszetű és falvastagságú csövek és csővezetékek gyártásához való felhasználásra”. A 7304 39 10 és a 7304 59 10 alszámokhoz tartozó magyarázat így szól: „ide az általában beszúrással és meleghengerléssel vagy beszúrással és melegen történő húzással előállított varratmentes acélcsövek tartoznak; rendszerint nyersdarabnak nevezik. Arra szánják ezeket, hogy kisebb mérettűrésű, más alakú és falvastagságú csöveket készítsenek belőlük. Végeiket csupán durván levágják és sorjázzák, de egyébként befejezetlenek. Külső és belső felületük durva, és nincsenek revétlenítve. Továbbá nincsenek olajozva, cinkkel bevonva vagy festve sem.” A TMK-csoport és az ESTA által előterjesztett érvek mérlegelése után a Bizottság úgy tekinti, hogy a helyszíni ellenőrző látogatások során gyűjtött különböző dokumentumok (vásárlói megrendelés és specifikációk, vállalatközi szerződések, a vállalattal kapcsolatban álló importőrök által kibocsátott számlák, az ISO 9809-1 szabvány leírása) alapján ezek a csövek ténylegesen „félkészek” abban az értelemben, hogy meg kell felelniük bizonyos olyan követelményeknek és specifikációknak, mint például ez: „kiváló minőségű, hengerekhez melegen készre munkált SS csövek 34CrMo4 típusú vasból, amelyek az UNI EN 10083-1 és a DIN 1629 tárgyát képezik, »durvaszemcsésre lágyítottak«, »sima véggel« és a vásárlói megrendelésben meghatározott méretekkel rendelkeznek.” Ezenfelül a vásárlói megrendelésben és specifikációkban felsorolt további követelmények, mint például a „lehetséges hiányosságok ultrahangos tesztelése, a vastagság, az oválosodás és az egyenesség ellenőrzése” szintén arra utalnak, hogy e csövek további feldolgozás tárgyát képezik, az úgynevezett nyersdarabok esetében ugyanis nem ez a helyzet.

               (28)

               A TMK-csoport azt állította, hogy a „durvaszemcsésre lágyítottság” és a „sima végek” kritériuma nem szerepel a vonatkozó KN-kódok és a magyarázat szövegében annak meghatározásaként, hogy egy cső „megmunkálatlan”-e. E tekintetben meg kell jegyezni, hogy a vámtarifaszámokhoz tartozó szövegek és a vonatkozó megjegyzések nem minden esetben tartalmaznak kimerítő felsorolást az érintett termékek minden tulajdonságáról. Amennyiben a szóban forgó termékekhez hasonlóan olyan termékekről van szó, amelyek különböző fajta áruk tulajdonságaival egyaránt bírnak, az osztályozás az importált áruk legfontosabb tulajdonságai alapján történik. Ezért a fent említett tulajdonságok, noha nem szerepelnek a vonatkozó KN-kódok és magyarázatok szövegében felsorolt kritériumok között, fontos tényezők maradnak annak eldöntéséhez, hogy a terméktípusok „megmunkálatlannak” és így a 7304 39 10 és a 7304 59 10 KN-kód hatálya alá tartozónak tekintendők-e.

               (29)

               A TMK-csoport azt állította továbbá, hogy a szóban forgó csöveket nem lágyították, mivel azokat a tanúsítványban szereplő adatoknak megfelelően nem hőkezelték. E tekintetben meg kell jegyezni, hogy a vásárló vásárlási specifikációi ennek ellentmondó információkat tartalmaznak, hivatkozva a termék hőkezelésére. E vásárlói specifikációkra további utalásokat tettek olyan egyéb dokumentumokban, mint a TMK-csoport által kibocsátott gyártói bejelentés, valamint a TMK-csoport és a független vásárló által aláírt szerződésekben szereplő specifikáció.

               (30)

               Megállapítást nyert továbbá, hogy a fent említett, a TMK-csoport által a helyszíni ellenőrzésen rendelkezésre bocsátott vállalatközi szerződésekben ezeket a termékeket eredetileg (az intézkedések hatálya alá tartozó) más KN-kód alá sorolták be, amelyeket aztán megváltoztattak az intézkedések hatálya alá nem tartozó KN-kódra (ideértve a vizsgálati időszakot is), pedig a rendelkezésre álló információk alapján a vásárlói megrendelésben és a termékspecifikációban nem történt változás. A TMK-csoport azzal érvelt, hogy a KN-kód fent említett módosítása irreleváns, mivel az alkalmazandó vámosztályozási szabályok értelmében azok az objektív tulajdonságok számítanak, amelyek az árukat az Unióba történő behozatalukkor jellemzik. Bár az árukat Unióba való behozatalukkor jellemző objektív tulajdonságok fontos tényezők, a TMK-csoport nem tagadja, hogy a terméktípusokat az intézkedések hatálya alá tartozónak osztályozták, mielőtt ezt a besorolást a termékspecifikációk bármely módosítása nélkül megváltoztatták volna. Ez tekinthető az egyik olyan tényezőnek, amely arra enged következtetni, hogy az érintett terméktípusok a vizsgálat hatálya alá tartoznak.

               (31)

               Megállapítást nyert továbbá, hogy a független vásárló vásárlási specifikációi világosan „félig kész” termékeket említettek, nem pedig nyersdarabokat vagy üreges termékeket. Erre a TMK azzal érvelt, hogy vámosztályozási szempontból teljességgel irreleváns, hogyan írja le a terméket egy vásárló. Erre válaszul meg kell jegyezni, hogy a vásárló termékleírásának annyiban van jelentősége, hogy a vásárló nyilvánvalóan tudatában van a termékkövetelményeknek a megrendelés idején. Ezért kétségbe vonható az az állítás, hogy a vásárló termékmeghatározása „teljességgel irreleváns”.

               (32)

               Ebből az következik, hogy a félig kész, hőkezeléssel előállított, a fent említett hengerek gyártására vásárolt varrat nélküli vascsöveknek meglehetősen részletes technikai/minőségi/méretbeli követelményeknek kell megfelelniük. Ezek a tulajdonságok egyértelműen nem felelnek meg a 7304 39 10 és a 7304 59 10 KN-kód magyarázatában említett megmunkálatlanság fogalmának, ezért a Bizottság visszautasítja a TMK-csoport azon megjegyzését, miszerint a „megmunkálatlan” kifejezést állítólag helytelenül értelmezte.

               (33)

               Ellentmondva több előzetes kijelentésének, a TMK-csoport azt is állította, hogy ezeket a független vásárlónak értékesített termékeket nem csupán ugyanarra az alkalmazásra – azaz hengergyártásra – szánták, hanem át lehetett őket alakítani ún. „precíziós csövekké” is. A csoport azt állította, hogy a független vásárló először nyersdarabokat alakít át hidegen hengerelt csövekké (vagy precíziós csövekké), amelyeket aztán gázhengerekké dolgoznak át. Megjegyzendő, hogy ez az állítás nemcsak annak mond ellent, amit a TMK-csoport előzetes beadványaiban állított, hanem az ellenőrzési látogatások során gyűjtött dokumentumokban talált információknak is. A fentiektől függetlenül megjegyzendő, hogy ez a kiegészítő állítás új volt, azt késői stádiumban nyújtották be, és nem támasztották alá bizonyítékkal. Ráadásul a csoport bizonyítékot nyújtott be, amely állítólag azt bizonyította, hogy a független vásárló precíziós csöveket is értékesített. Megjegyzendő egyrészt, hogy a fent említett bizonyítékot a vizsgálat egy igen késői szakaszában nyújtották be, másrészt, hogy a bizonyíték a felülvizsgálati időszak vége utáni, annál jóval későbbi időszakra vonatkozik, és hogy a dokumentumok mindenféle típusú (vagy metszetű) hidegen hengerelt termék (cső) lehetséges értékesítésére vonatkoztak. A fenti érveket ezért elutasították.

               (34)

               Az érintett termék tekintetében az exportáló gyártók által az Unióba, uniós független vásárlók részére értékesített export nagy része két kapcsolódó kereskedelmi vállalaton, a németországi TMK Europe GmbH-n és az olaszországi TMK Italia s.r.l.-en keresztül zajlott. A fent említett exportok esetében az exportárat az alaprendelet 2. cikkének (9) bekezdése alapján meghatározott, ténylegesen fizetett vagy fizetendő exportárak alapján állapították meg, vagyis a felülvizsgálati időszak során az Unióban az első független vevő által a vele kapcsolatban álló vállalatnak ténylegesen fizetett vagy fizetendő viszonteladói árak alkalmazásával, melyeket kiigazítottak az import és a viszonteladás között felmerült összes költséggel és a nyereséggel.

               (35)

               A terméket korlátozott mennyiségekben exportálták közvetlenül uniós független vásárlóknak. Az említett mennyiségekre az exportárat ezért a ténylegesen fizetett vagy fizetendő árak alapján állapították meg, az alaprendelet 2. cikkének (8) bekezdésével összhangban.

         3.1.3.   Összehasonlítás

               (36)

               A rendes értéket és az exportáló gyártók exportárait a gyártelepi ár alapján hasonlították össze. A rendes érték és az exportár megfelelő összehasonlításának biztosítása érdekében az alaprendelet 2. cikke (10) bekezdésének megfelelően kiigazítások formájában kellő mértékben figyelembe vették azokat a különbségeket, amelyek az árakat és az árak összehasonlíthatóságát befolyásolják. Ez alapján kiigazításokat végeztek a csomagolás, a fuvarozási költségek, a hitelköltségek és a dömpingellenes vámok tekintetében.

               (37)

               A TMK-csoport kérte a varrat nélküli vas- és acélcsöveknél az acélfajta, a csavarmenettípus és a bevonat meghatározta bizonyos jellemzők figyelembevételét annak érdekében, hogy a belföldön és az exportra értékesített csövek közötti összehasonlítás igazságos legyen.

               (38)

               Az Európai Unió varrat nélküli csőipari védelmi bizottságának (Defence Committee of the Seamless Steel Tube Industry of the European Union – ESTA) állítása szerint a termékmeghatározás vagy az eredeti vizsgálatban, illetve az azt követő felülvizsgálatban alkalmazott módszerek módosítására vonatkozó bármely kérelem ellentmond az alaprendelet 11. cikke (9) bekezdésének, és emiatt nem fogadható el.

               (39)

               E tekintetben a vizsgálat megállapította, hogy a TMK-csoport kérelme nem érintette a termékmeghatározást, sőt, általa további jellemzők azonosítása vált lehetővé, ezzel biztosítva az azonos jellemzőkkel rendelkező, varrat nélküli vas- és acélcsövek igazságos összehasonlítását. Ezenfelül megállapítást nyert, hogy ezek a további jellemzők befolyásolták az árakat és azok összehasonlíthatóságát.

               (40)

               A fentiek alapján a kérelmet indokoltnak tekintették, és a fent említett jellemzőket ezért figyelembe vették.

               (41)

               A TMK-csoport azon véleménynek adott hangot, hogy az alaprendelet 11. cikke (10) bekezdésének megfelelően az exportárat a DDP („vámfizetéssel leszállítva”) szállítási feltétellel végrehajtott műveleteknél kifizetett vámok levonása nélkül kell kiszámítani. A TMK-csoport állítása szerint az általa értékesített varrat nélküli vas- és acélcsövek uniós exportjaira vonatkozó dömpingellenes vámok kivetését megelőző utolsó teljes 12 hónapos időszakkal (2005. július 1–2006. június 30., a továbbiakban: a referencia-időszak) összehasonlítva a vám megfelelően megjelent a felülvizsgálati időszak során felszámított árakban és az Unióban történő későbbi értékesítéseknél alkalmazott árakban.

               (42)

               E tekintetben kiderült, hogy az első független vásárlóknak felszámított DDP-árak nem fedezték a költségeket, és még úgysem a dömpingellenes vámokat, így ezek a műveletek összességében veszteségesnek tekintendők. Megállapítást nyert továbbá, hogy bár a hasonló termékek árai kb. 30 %-kal nőttek a referencia-időszak óta, a nyersanyagok ára, amely átlagosan az előállítás költségének több mint 50 %-át teszi ki, több mint 70 %-kal nőtt ugyanazon időszak során. A fentiek alapján a Bizottság úgy tekinti, hogy nem nyújtottak be meggyőző bizonyítékot arra vonatkozóan, hogy a vám megfelelően megjelenik az alkalmazott árakban.

               (43)

               Megállapítást nyert továbbá, hogy még ha el is fogadjuk (bár nem így van), hogy a vám megjelenik a későbbi értékesítések során alkalmazott árakban, az alaprendelet 11. cikke (10) bekezdésének értelmében a vámnak mind a viszonteladói árakban, mind a későbbi értékesítések során alkalmazott árakban meg kell jelennie.

               (44)

               A nyilvánosságra hozatalt követően a TMK-csoport továbbra is ellenezte a vámok exportárakból való levonását, és továbbra is azzal érvelt, hogy az alkalmazott gázár-kiigazítás veszteséget eredményezett, mely a véleménye szerint bizonyosan csekélyebb horderejű volt, ugyanakkor semmiféle bizonyítékot nem bocsátott rendelkezésre. A TMK-csoport fenntartotta azon véleményét, hogy a tény, miszerint a gyártelepi exportáraknak meg kellene haladniuk a termelési költségeket, jogilag nem volt helytálló, és ismételten azt állította, hogy csupán azt a kritériumot kell megvizsgálni, hogy a kifizetett dömpingellenes vámok megfelelően megjelennek-e a független, DDP-alapon vásárló független vevői által felszámított újraértékesítési árakban. Ugyanakkor, mivel az első független vásárlóknak felszámított DDP-árak nem fedezték a költségeket, és még úgysem a dömpingellenes vámokat, még a gázkiigazítás nélkül sem, és mivel a nyersanyagok ára, amely a gyártás költségének átlagban több mint 50 %-át teszi ki, – ahogyan azt a (42) preambulumbekezdés is említi – több mint 70 %-kal növekedett ugyanazon időszak során, a Bizottság úgy tekinti, hogy a TMK-csoport nem bocsátott rendelkezésre meggyőző bizonyítékot, amely alátámasztaná, hogy a vám megfelelően megjelent a felszámított árakban vagy a későbbi értékesítések során alkalmazott árakban.

               (45)

               A fentiek alapján a kérelmet el kellett utasítani.

         3.1.4.   Dömpingkülönbözet

               (46)

               Az alaprendelet 2. cikke (11) és (12) bekezdésének megfelelően gyártelepi ár alapján, minden exportáló gyártóra külön-külön, terméktípusonként összehasonlították a rendes érték súlyozott átlagát az exportárak súlyozott átlagával. A TMK-csoport számára közös dömpingkülönbözetet határoztak meg: a csoportot alkotó exportáló gyártókra egyetlen súlyozott dömpingátlagot számoltak ki.

               (47)

               Ennek alapján a dömpingkülönbözet a CIF uniós határparitáson számított, vámfizetés nélküli ár százalékaként kifejezve 29,6 % volt. A nyilvánosságra hozatalt követően a TMK-csoport arra hívta fel a figyelmet, hogy gyártással foglalkozó entitásai közül kettő vonatkozásában adminisztrációs hibák történtek a dömping kiszámítása során. Ezeket az adminisztrációs hibákat kijavították, és a TMK-csoportra kiszámított súlyozott átlagos dömpingkülönbözetet 29, 6 % helyett 28,7 %-ban állapították meg.

               (48)

               Megállapítást nyert, hogy ez a dömpingkülönbözet – a felülvizsgálati kérelemben benyújtott prima facie bizonyítékokkal ellentétben – magasabb, mint a TMK-csoporttól származó importra alkalmazandó hatályos vám. A növekedést számos tényező magyarázza: először is a felülvizsgálati kérelemben benyújtott bizonyíték csak a három exportáló gyártó egyikének bizonyos műveleteihez kapcsolódott. E műveletek némelyike nem bizonyult az érintett termékhez kapcsolódónak. Másodsorban a vizsgálat során – ahogyan azt a (23) preambulumbekezdés is említi – a csoport nem jelentett néhány, az érintett termékre vonatkozó exportműveletet. Végezetül pedig a csoportnak a vámra mint költségre vonatkozó állítását (lásd a (41)–(45) preambulumbekezdés) elvetették. A dömpingkülönbözet növekedésének hátterében ezen elemek kombinációja, valamint egyéb, a vizsgálat során ellenőrzött elemek állnak.

         4.   A MEGVÁLTOZOTT KÖRÜLMÉNYEK TARTÓS JELLEGE

               (49)

               Az alaprendelet 11. cikke (3) bekezdésének megfelelően megvizsgálták, hogy a dömping tekintetében megváltozott körülmények ésszerűen tartósnak tekinthetők-e.

               (50)

               A TMK-csoport felülvizsgálati kérelmében említette, hogy egyes körülmények tartósan megváltoztak, mivel nagy változások történtek belső struktúrájában, és jelentősen javultak gyártási berendezései is, közvetlen hatást gyakorolva költségstruktúrájára.

               (51)

               A vizsgálat megállapította, hogy a TMK-csoport valóban jelentős beruházásokat hajtott végre, amelyek megnövekedett hatékonysághoz és kapacitáshoz vezettek. Ugyanakkor, mivel a nyersanyagárak emelkedtek, valamint a termékportfólió a nagyobb hozzáadott-értéket képviselő termékek felé mozdult el, az előállítási költség csökkenéséről nem lehetett megbizonyosodni. Az (50) preambulumbekezdésben említett fejlődés strukturális természetűnek bizonyult, amely valószínűleg nem változik meg a közeljövőben.

               (52)

               A Bizottság ezenfelül megvizsgálta a felülvizsgálati időszak során az Unión kívüli országokra, valamint a felülvizsgálati időszak után az Unióra alkalmazott exportárak alakulását. Megállapítást nyert, hogy az Unión kívüli országokba irányuló, azonos termékeket értékesítő export árszintjei összehasonlíthatók az ugyanabban az időszakban az Unióba irányuló exportértékesítések árszintjeivel. Ami a felülvizsgálati időszak utáni időszakot illeti, megállapítást nyert, hogy az értékesítések némileg magasabb áron történtek, mint a felülvizsgálati időszak során, ami összhangban áll a nemzetközi árszintalakulással. Ezért nem volt arra utaló jel, hogy az előrelátható jövőben az exportárak jelentősen fluktuálnának.

         5.   A DÖMPINGELLENES INTÉZKEDÉSEK MÓDOSÍTÁSA

               (53)

               A felülvizsgálat eredményei alapján helyénvalónak bizonyul a TMK-csoporttól származó érintett termék behozatalára alkalmazandó dömpingellenes vám 28,7 %-ra való módosítása. A módosított dömpingellenes vám mértékét a megállapított dömpingkülönbözet szintjén kell meghatározni, mivel alacsonyabb az eredeti vizsgálat során megállapított dömpingkülönbözetnél.

               (54)

               Az érdekelt feleket tájékoztatták azokról az alapvető tényekről és szempontokról, melyek alapján az 585/2012/EU végrehajtási rendelet módosítására irányuló javaslat szándéka megfogalmazódott, továbbá lehetőséget kaptak észrevételeik megtételére,

         ELFOGADTA EZT A RENDELETET:
   1. cikk
   Az 585/2012/EU végrehajtási rendelet 1. cikkének (2) bekezdésében szereplő táblázatban az OAO Volzhsky Pipe Plant,
   OAO Taganrog Metallurgical Works, OAO Sinarsky Pipe Plant és OAO Seversky Tube Works vállalatokra vonatkozó bejegyzés helyébe a következő lép:

                  „OAO Volzhsky Pipe Plant, OAO Taganrog Metallurgical Works,
                  OAO Sinarsky Pipe Plant és OAO Seversky Tube Works

                  28,7 %

                  A859”

   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 21-én.

            a Tanács részéről

            az elnök

         A. D. MAVROYIANNIS

      (1)  HL L 343., 2009.12.22., 51. o.

      (2)  HL L 175., 2006.6.29., 4. o.

      (3)  HL L 220., 2008.8.15., 1. o.

      (4)  HL L 174., 2012.7.4., 5. o.

      (5)  HL C 303., 2011.10.14., 11. o.

      (6)  A szénegyenértéket a Nemzetközi Hegesztési Intézet (IWW) által 1967-ben kiadott, IIW IX-555-67. számú technikai jelentés szerint határozzák meg.


title: A Bizottság (EU) 2017/914 végrehajtási rendelete (2017. május 29.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               30.5.2017

               HU

               Az Európai Unió Hivatalos Lapja

               L 139/36

         A BIZOTTSÁG (EU) 2017/914 VÉGREHAJTÁSI RENDELETE
   (2017. május 29.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 29-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  115,8

                  TR

                  67,0

                  ZZ

                  91,4

                  0707 00 05

                  TR

                  84,9

                  ZZ

                  84,9

                  0709 93 10

                  TR

                  129,3

                  ZZ

                  129,3

                  0805 10 22 , 0805 10 24 , 0805 10 28

                  EG

                  67,6

                  MA

                  55,3

                  TR

                  48,9

                  ZA

                  99,2

                  ZZ

                  67,8

                  0805 50 10

                  AR

                  116,2

                  TR

                  123,7

                  ZA

                  150,8

                  ZZ

                  130,2

                  0808 10 80

                  AR

                  100,8

                  BR

                  113,7

                  CL

                  128,0

                  CN

                  145,5

                  NZ

                  152,5

                  US

                  110,3

                  ZA

                  105,8

                  ZZ

                  122,4

                  0809 29 00

                  TR

                  367,5

                  ZZ

                  367,5

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 148/2012/EU végrehajtási rendelete ( 2012. február 20. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (New Season Comber Potatoes/Comber Earlies [OFJ])

text:
               21.2.2012

               HU

               Az Európai Unió Hivatalos Lapja

               L 48/9

         A BIZOTTSÁG 148/2012/EU VÉGREHAJTÁSI RENDELETE
   (2012. február 20.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (New Season Comber Potatoes/Comber Earlies [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában az Egyesült Királyság kérelmét (2) a „New Season Comber Potatoes/Comber Earlies” elnevezés bejegyzésére.

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 20-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 144., 2011.5.14., 32. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály.   Gyümölcs, zöldségfélék és gabonafélék, frissen vagy feldolgozva

      EGYESÜLT KIRÁLYSÁG
      New Season Comber Potatoes/Comber Earlies (OFJ)